钦定古今图书集成/理学汇编/学行典/第249卷 > 金弁
## 钦定古今图书集成/理学汇编/学行典/第249卷 > 金弁

按《宁波府志》：“金弁，字子顺，与弟甫世居汪溪。弁艰嗣，
误买妾，戒入门，并聘礼不问。嘉善顾九槐寄弁金五
百。明年，槐殁于倭，弁提故橐还其子，封识宛然。尝偕
甫创宗祠，辑族谱，置义田、义宅、义塾、义冢。岁饥，寓赈
于佣，妇子并就食焉。每夏贷谷，秋听偿，不计子母。居
家孝友，甫以弁老，弃官不赴，后弁三年卒。”